Λεγεώνα της Τιμής

Το Τάγμα της Λεγεώνας της Τιμής, με πλήρη ονομασία Εθνικό Τάγμα της Λεγεώνας της Τιμής (γαλλικά: Ordre national de la Légion d'honneur), είναι ιπποτικό τάγμα που ίδρυσε ο Ναπολέων Α΄ Βοναπάρτης το 1802. Η ιδιότητα μέλους του τάγματος αποτελεί τιμητική διάκριση που απονέμεται σε στρατιωτικούς και πολίτες για τις υπηρεσίες τους στη Γαλλία. Η εισδοχή στο τάγμα συνοδεύεται από την απονομή του Παρασήμου της Λεγεώνας της Τιμής, σε ειδική τελετή από τον Πρόεδρο της Γαλλικής Δημοκρατίας. Δεν απονέμεται μόνο σε Γάλλους πολίτες: πολύ συχνά δίνεται σε προσωπικότητες διεθνούς φήμης, ακόμη και σε διοικητικές περιοχές της Γαλλίας και των υπερπόντιων εδαφών της. Έως το 2014 είχε απονεμηθεί συνολικά σε περίπου 95.000 άτομα.

Τάξεις 
  Grand-croix - Μεγαλόσταυρος
  Grand officier - Μέγας Αξιωματικός
  Commandeur - Ταξιάρχης
  Officier - Αξιωματικός
  Chevalier - Ιππότης

Παραπομπές

Εξωτερικοί σύνδεσμοι 
 Επίσημη ιστοσελίδα
 Πόροι του γαλλικού Υπουργείου Πολιτισμού (Base Léonore)

Ιπποτικά τάγματα
Τιμητικές διακρίσεις
Πολιτισμός στη Γαλλία